ร้าน Printa Cafe ตั้งอยู่ในซอยถนนปั้น ด้านหลังวัดแขก ภายในร้านเป็นโทนสีขาวสะอาดตา ตกแต่งร้านด้วยโต๊ะไม้สีอ่อนเข้ากับร้านดีมากๆ 

เมนูอาหารมีให้เลือกทั้งแบบทานเล่น อย่างแซนวิช สลัด และทานเป็นอาหารหลัก อย่างสเต็ก สปาเกตตี้และเมนูข้าว ดูน่าทานแทบทุกเมนูเลยค่ะ

ซื้อดีลของ Wongnai ในเซตเมนู 

- ข้าวกะเพราปูไข่ข้น + สลัดปูซอสหลุยส์ จากราคาปกติ 600 บาท เหลือเพียง 490 บาท ข้าวสวยร้อนๆ ราดด้วยไข่เนื้อนุ่ม และผัดกะเพราปูเป็นก้อนๆ รสจัดจ้าน เข้ากันดีมากๆ แกล้มด้วยสลัดผักสดกรอบราดน้ำสลัดครีมสูตรของทางร้านรสชาติคล้ายๆ ซีซาร์ตกแต่งด้วยปูเป็นก้อนๆ และหมูสามชั้นสไลด์ทอดจนกรอบไม่มันเลี่ยน อร่อยคุ้มราคามากๆ สำหรับอาหารเซตนี้ วัตถุดิบคุณภาพเยี่ยมอัดแน่นภายในจาน อิ่มอร่อย รสชาติลงตัวดีเยี่ยม

- ข้าวหน้าหมูมิโสะ + สลัดปูซอสหลุยส์ จากราคาปกติ 470 บาท ลดเหลือเพียง 390 บาท ข้าวสวยร้อนๆ ราดด้วยหมูย่างมิโสะสไตล์เกาหลีโรยด้วยสาหร่ายกรอบและงา แกล้มด้วยกิมจิและผักกระหล่ำปลีฝอย ท๊อปด้วยไข่ออนเซน รสชาตินุ่มนวลหมูไสลด์บางๆ แต่ชิ้นใหญ่เนื้อนุ่มหอมมิโสะทานคู่กับไข่อ่อนเซนรสชาติกำลังดีเลยค่ะ ฟินมากๆ แกล้มด้วยกิมจิและกระหล่ำปลีฝอย อร่อยเข้ากันสุดๆ 

- เครื่องดื่มสั่งเป็น กีวี่สตอเบอรี่โซดา แก้วละ 85 บาท สดชื่นเปรี้ยวอมหวานสตอเบอรี่และกีวี่ซาบซ่าโซดา อร่อยชื่นใจ สดชื่นดีมากๆ เลยค่ะ สำหรับเครื่องดื่มแก้วนี้ น่ารักตรงที่คนเป็นแว่นตาด้วยตงค่ะเก๋ไก๋ดี

สั่งอาหารกลับบ้านก็ฟินดีมากๆ ทางร้านแพ๊คอาหารใส่กล่องอย่างดี ปลอดภัย ไม่ต้องกลัวหกเลอะเทอะเลยค่ะ 

สรุปร้านนี้คือดีทุกอย่าง พนักงานก็บริการดีเยี่ยม อาหารอร่อย หนักเครื่องทุกจาน รสชาติดีเลยทีเดียว บรรยากาศร้านสะอาดตา โล่งโปร่งสบาย หน้านั่งดีมากๆ ร้านเงียบๆ ดีด้วย แนะนำเลยคร้าร้านนี้ ดีงาม????????